1984D0419 — SK — 08.06.2007 — 001.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B ROZHODNUTIE KOMISIE z 19. júla 1984, ktorým sa ustanovujú kritériá pre zápis hovädzieho dobytka do plemenných kníh (84/419/EHS) (Ú. v. ES L 237, 5.9.1984, p.11)

Zmenené a doplnené:









▼B

ROZHODNUTIE KOMISIE

z 19. júla 1984,

ktorým sa ustanovujú kritériá pre zápis hovädzieho dobytka do plemenných kníh

(84/419/EHS)







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 77/504/EHS z 25. júla 1977 o čistokrvných plemenných zvieratách hovädzieho dobytka ( 1 ), naposledy zmenenú a doplnenú Aktom o pristúpení Grécka, a najmä na štvrtú zarážku jej článku 6 ods. 1, keďže podľa štvrtej zarážky článku 6 ods. 1 smernice 77/504/EHS je na Komisii, aby určila, v súlade s postupom ustanoveným v článku 8 tejto smernice, harmonizované kritériá pre zápis hovädzieho dobytka do plemenných kníh; keďže vo všetkých členských štátoch s výnimkou Grécka sú plemenné knihy vedené alebo zriadené chovateľskými organizáciami a združeniami; keďže je preto nevyhnutné ustanoviť kritériá pre zápis hovädzieho dobytka do plemenných kníh; keďže pred zápisom do plemennej knihy sa musia splniť určité podmienky vzhľadom na pôvod a identifikáciu; keďže sa má umožniť rozdelenie plemennej knihy na určité oddiely a triedy tak, aby určité typy zvierat neboli vylúčené; keďže opatrenia uvedené v tomto rozhodnutí sú v súlade so stanoviskom Stáleho výboru pre zootechniku, PRIJALA TOTO ROZHODNUTIE:







▼M1

Článok 1

1. Zviera, ktoré sa má zapísať do hlavného oddielu plemennej knihy svojho plemena, musí:

a) pochádzať od rodičov a starých rodičov zapísaných v hlavnom oddiele plemennej knihy toho istého plemena;

b) byť identifikované a registrované v súlade s nariadením Európskeho parlamentu a Rady (ES) č. 1760/2000 ( 2 ) a pravidlami prijatými na jeho implementáciu;

c) mať stanovený pôvod v súlade s pravidlami tejto plemennej knihy.

2. Odchylne od odseku 1 písm. a) môžu byť počas obdobia zakladania novej plemennej knihy nového plemena čistokrvné zvieratá alebo potomkovia čistokrvných zvierat rozličných plemien zapísané do hlavného oddielu tejto novej plemennej knihy.

Obdobie vyšľachtenia nového plemena je určené v chovnom programe chovateľskej organizácie alebo združenia pod kontrolou a so súhlasom príslušných orgánov a v súlade s rozhodnutím 84/247/EHS. Novému plemenu sa dá názov, ktorý si nemožno zameniť s názvom už vyšľachteného plemena.

3. Vždy keď sa zviera zapíše do hlavného oddielu novej plemennej knihy a toto zviera alebo jeden z jeho rodičov je už zapísaný v inej plemennej knihe, mal by sa zapísať odkaz na názov tejto plemennej knihy, v ktorej bolo toto zviera alebo jeho rodič zapísané prvýkrát po narodení, ako aj uviesť číslo pôvodnej plemennej knihy.

▼B

Článok 2

Hlavný oddiel plemennej knihy sa môže rozdeliť do niekoľkých tried podľa úžitkovosti zvierat. Len hovädzí dobytok spĺňajúci kritériá ustanovené v článku 1 sa môže zapísať do jednej z týchto tried.

Článok 3

1. Chovateľská organizácia alebo združenie, ktoré vedie plemennú knihu, môže rozhodnúť, že ►M1 zviera ◄ , ktorá nespĺňa kritériá ustanovené v článku 1, sa môže zapísať do vedľajšieho oddielu plemennej knihy. Táto ►M1 zviera ◄ musí spĺňať nasledujúce požiadavky: musí

— byť identifikovaná v súlade s pravidlami plemennej knihy,

— byť posúdená, ako zodpovedá plemennému štandardu,

— spĺňať minimálne kritériá na úžitkovosť, ustanovené pravidlami plemennej knihy.

2. Požiadavky uvedené v druhej a tretej zarážke odseku 1 sa môžu líšiť podľa toho, či ►M1 zviera ◄ patrí k tomuto plemenu, hoci je neznámeho pôvodu, alebo vznikla krížením, schváleným chovateľskou organizáciou alebo združením, ktoré vedie plemennú knihu.

Článok 4

Samica, ktorej matka a stará matka z matkinej strany sú zapísané vo vedľajšom oddieli plemennej knihy podľa článku 3 ods. 1, a ktorej otec a obaja starí otcovia sú zapísaní v hlavnom oddieli knihy v súlade s kritériami ustanovenými v článku 1, sa považuje za čistokrvnú samicu a zapíše do hlavného oddielu knihy podľa článku 1.

Článok 5

Keď hlavný oddiel knihy pozostáva z niekoľkých tried, zviera z iného členského štátu sa zapíše do triedy knihy, ktorej kritériá spĺňa.

Článok 6

Toto rozhodnutie je adresované členským štátom.